b"\n_START_ARTICLE_\nOperaci\xc3\xb3 Argus\n_START_SECTION_\nLes proves\n_START_PARAGRAPH_\nAproximadament a 1.800 quil\xc3\xb2metres de Ciutat del Cap, a Sud-\xc3\xa0frica, l'USS Norton Sound va llan\xc3\xa7ar tres m\xc3\xadssils X-17A armats amb caps nuclears d'1,7 quilotones W-25 cap a les capa m\xc3\xa9s alta de l'atmosfera, on va tenir lloc l'explosi\xc3\xb3 nuclear de gran altitud. A causa de l'Anomalia de l'Atl\xc3\xa0ntic Sud, el cintur\xc3\xb3 de Van Allen est\xc3\xa0 m\xc3\xa9s proper a la superf\xc3\xadcie de la Terra en aquesta regi\xc3\xb3, i aix\xc3\xb2 sumat a l'extraordin\xc3\xa0ria altitud de les proves, va evitar exposar al personal a qualsevol radiaci\xc3\xb3 ionitzant._NEWLINE_Els programes de mesura es van coordinar mitjan\xc3\xa7ant sat\xc3\xa8l\xc2\xb7lits artificials, coets i aeronaus, i des de la superf\xc3\xadcie mitjan\xc3\xa7ant estacions de l'equip nord-americ\xc3\xa0 i tamb\xc3\xa9 d'altres governs i ag\xc3\xa8ncies._NEWLINE_Les proves les va proposar en Nicholas Christofilos de l'equip del Laboratori de Radiaci\xc3\xb3 de Lawrence (ara Lawrence Livermore National Laboratory) amb l'objectiu de demostrar la teoria de Christofilos, que argumentava que una detonaci\xc3\xb3 nuclear a gran altitud podria crear un cintur\xc3\xb3 de radiaci\xc3\xb3 a l'extrem superior de les capes m\xc3\xa9s altes de l'atmosfera. Aquests cinturons podrien tenir un efecte similar als cinturons de radiaci\xc3\xb3 de Van Allen. Aquestes radiacions van ser estudiades per a un possible \xc3\xbas b\xc3\xa8l\xc2\xb7lic, ja que s\xc3\xb3n capaces d'anul\xc2\xb7lar les comunicacions de r\xc3\xa0dio."